Levitating

"**Levitating**" (בעברית: "**מרחפת**") הוא סינגל שהוקלט על ידי הזמרת-יוצרת האנגלייה-אלבנית דואה ליפה, מתוך האלבום *[[Future Nostalgia]]*. בהתחלה, השיר יצא לאור ב-13 באוגוסט 2020, בהוצאת חברת תקליטים וורנר רקורדס, כסינגל שיווקי רשמי מתוך האלבום. ב-1 באוקטובר 2020 יצא רמיקס רשמי ל-"Levitating" בהשתתפות הראפר האמריקאי דה-בייבי, שפורסם בתור הסינגל החמישי מתוך האלבום ברחבי העולם והשלישי בארצות הברית בסך הכול.

השיר הגיע למקום השני במצעד הבילבורד הוט 100 ולמקום החמישי במצעד השירים של ניו זילנד.

## רקע וכתיבה
השיר נכתב על ידי דואה ליפה, קלרנס קופי ג'וניור, שרה הדסון וסטיבן קוזמניוק והופק על ידי קוזמניוק וסטיוארט פרייס. ליפה הצהירה בהמשך ליציאת השיר כי: .

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-600 מיליון השמעות.

## ביקורות
### רשימות כל הזמנים
בחודש יוני 2021 דירג בילבורד את השיר במקום הרביעי ברשימת "50 השירים הטובים ביותר בשנת 2021 עד כה".

## הצלחה מסחרית
בעקבות שחרור האלבום *[[Future Nostalgia]]*, "Levitating" מצא הצלחה כחלק מרצועת האלבום במדינות אירופה, כאשר הופיעה לראשונה במקום ה-97 בשווייץ, 29 בהונגריה, 41 ליטא, 83 בפורטוגל, 9 בסלובקיה, ו-71 בספרד. בצרפת, השיר הופיע לראשונה במקום ה-127, ובמשך הזמן הצליח להתברג ב-30 המקומות הראשונים, במקום ה-24, ונהפך לשירה החמישי של ליפה אשר מגיע ל-30 המקומות הראשונים במדינה זו. השיר בנוסף הפך לשיר של ליפה ששהה בזמן הארוך ביותר במצעד הסינגלים הצרפתי עם 109 שבועות, עד שהשיר "Cold Heart (Pnau Remix)" עם אלטון ג'ון עשה זאת עם 140 שבועות, ושהה בשיאו במקום התשיעי.

בממלכה המאוחדת, השיר נהפך לרצועת האלבום המוזרמת ביותר בשירותי הווידאו. במצעד שירי הסטרימינג הבריטי של חברת המצעדים הרשמית הגיע למקום ה-51. אחרי הוצאת גרסת הרמיקס של הסינגל עם דה בלסד מדונה, הגרסה המקורית של השיר הופיע לראשונה במקום ה-39 במצעד הסינגלים הבריטי. השיר שהה במצעד במשך 5 שבועות, אך הופיע שוב פעם במקום ה-30 בשבוע של 9 באוקטובר 2020, אחרי הוצאת הרמיקס עם דה-בייבי. השיר בשיאו הגיע למקום החמישי במצעד, ונהפך לשירה העשירי של ליפה בעשירייה הראשונה במצעד. בנובמבר 2020, השיר הרוויח את המקום הראשון במצעד הרדיו איירפליי הבריטי. בינואר 2021, קיבל את התואר פלטינה מטעם איגוד תעשיית ההקלטות הבריטי עם מכירות המסתכמות על 600,000 יחידות שקולות. ביולי 2024, הוכתר ארבע פעמים פלטינה. השיר גם נחת במקום הרביעי ו-13 בהתאמה במצעד הסינגלים האירי ומצעד הסינגלים הסקוטי. בסלובקיה הגיע למקום ה-62. תוך שביוון הגיע למקום ה-97 בלבד.

"Levitating" הרוויח את המקום הראשון במצעד שבבולגריה. במצעד הסינגלים האוסטרלי נכון לפרסום של התאריך 26 באוקטובר 2020, השיר המקורי הרוויח את המקום הרביעי. השיר זכה להצלחה כאשר נכנס למקום השישי במצעד השירים שבניו זילנד, ואחרי צאת הרמיקס עם דה-בייבי, הרמיקס הרוויח את המקום ה-14.

הרמיקס לשיר "Levitating" עם דה-בייבי הופיע לראשונה במקום ה-51 במצעד בילבורד גלובל 200 בשבוע של 17 באוקטובר 2020, ובשיאו התמקם במקום השני במצעד. השיר הרוויח את המקום הראשון במצעד הסינגלים הקנדי, והפך לשיר הראשון של ליפה והשני של דה-בייבי אשר מגיע לצמרת המצעד. השיר התמקם בצמרת המצעד במשך שלושה שבועות לא-רצופים. "Levitating" נהפך לשיר המצליח ביותר של ליפה בארצות הברית. הוא הופיע לראשונה במצעד בילבורד הוט 100 במקום ה-73 ב-17 באוקטובר 2020. במצעד השבועי של השבוע 9 בינואר 2021, השיר הגיע למקום העשירי במצעד ונהפך לשירה השלישי של ליפה אשר מגיע לעשירייה הראשונה אחרי הסינגלים "Don't Start Now" ו"New Rules". התמקם במקום השני במצעד (מיד אחרי "Leave the Door Open" של סילק סוניק), והשווה ל"Don't Start Now" לשיר המתמקם במקום הגבוה ביותר במצעד, וללהיט עם מרבית השבועות בעשירייה הראשונה של המצעד. בשבוע של ה-4 בספטמבר 2021, השבוע ה-34 בעשירייה הראשונה של המצעד, "Levitating" עקף את "Girls Like You" של מארון 5 וקארדי בי ונהפך לשיר הנשי עם מרבית השבועות בעשירייה הפותחת. בהמשך, כאשר חצה את השבוע ה-40 במצעד השיר נהפך לשיר השני שחוצה זאת מיד אחרי השיר "Blinding Lights" של דה ויקנד. בשבוע ה-19 במרץ 2022, השבוע ה-70 במצעד, השיר "Levitating" עקף את השיר "How Do I Live" של ליאן ריימס והוכתר כשיר המבוצע על ידי אמנית עם מרבית השבועות במצעד ההוט 100. הרמיקס לשיר "Levitating" עם דה-בייבי התמקם במקום הראשון במצעד הפופ איירפליי, שמנטר תחנות רדיו פופ, ובמצעד 40 השירים למבוגרים שמנטר פורמטי רדיו עכשוויים לוהטים למבוגרים. בנוסף, הרוויח את המקום הראשון במצעד שירי הרדיו כאשר טיפס 37 מקומות מעלה, ונהפך לקפיצה הגדולה ביותר שמברגת במקום הראשון בהיסטוריית המצעד, ועקף את התנודה הגבוהה ביותר עם 35 תנודות "I Hope" של גבי בארט באוקטובר 2020.בדצמבר 2021, גרסת הסולו של "Levitating" הוכתר כשיר המבוצע ביותר של השנה החולפת ברשימת השירים לסיכום שנת 2021 של הבילבורד הוט 100.

## מיקומי שיא

### מצעדי סוף שנה

## היסטוריית יציאות לאור

## נתוני מכירות

## רמיקס

"" הוא רמיקס שהוקלט על ידי הזמרת-יוצרת האנגלייה-אלבנית דואה ליפה בשיתוף הזמרת-יוצרת האמריקאית מדונה והראפרית האמריקאית מיסי אליוט. השיר יצא לאור ב-13 באוגוסט 2020, בהוצאת חברת תקליטים האחים וורנר, כסינגל המוביל מתוך האלבום, *[[Club Future Nostalgia]]*.

### רקע וכתיבה
השיר נכתב על ידי דואה ליפה, שרה הדסון, המונסטרס & סטריינג'רז, סטיבן קוזמניוק, מדונה, מיסי אליוט והופק על ידי קוזמניוק וסטיוארט פרייס. כאשר "Levitating" המקורי יצא, ליפה התכוונה להוציא רמיקס בסגנון דאנס עם דה בלסד מדונה. לאחר ששמעה את הגרסה החליטה לצרף את מדונה ואליוט. ליפה פנתה לשתיהן באמצעות שליחת אימייל, מתוך מחשבה שהן יגידו שהן עסוקות מדי, אך קיוותה גם שלפחות אחת מהן תסכים לשיתוף הפעולה. עם זאת, גם מדונה וגם אליוט הגיבו ברצון לשיתוף כאשר האזינו לגרסת הרמיקס. ליפה המתינה להשמעת גרסת הרמיקס הסופית, לאחר הקלטת החלקים של מדונה וגם אליוט שחיכתה על מנת לאשר זאת לגרסה הסופית שתצא לאור לבסוף.

ב-30 ביוני 2020, בן מונסון מנהלה של ליפה סיפר בריאיון לאנטרטיינמנט ויקלי שהם מנסים ליצור שיתוף פעולה בין ליפה ומדונה. אלבום הרמיקס עצמו הושפע ממדונה וסטיוארט פרייס, שהפיקו יחד את *[[Confessions on a Dance Floor]]*, משנת 2005. פרייס הפיק את "Levitating", בנוסף לשלוש רצועות מתוך *[[Future Nostalgia]]*. ב-27 ביולי הודיעה ליפה שגרסת הרמיקס ל-"Levitating", שנוצרה בידי דה בלסד מדונה, שכוללת את מדונה ואליוט, תצא כסינגל המוביל מאותו אלבום הרמיקס. הסינגל הופץ גם בפורמט של תקליט בגודל 12 אינץ' ב-21 באוגוסט, בהוצאת חברת התקליטים, וי סטיל בליב; מותג הקלטות עצמאי בבעלות דה בלסד מדונה.

### מיקומי שיא

### היסטוריית יציאות לאור

## קישורים חיצוניים

* 

## ביאורים

## הערות שוליים

קטגוריה:שירי דואה ליפה
קטגוריה:שירי דה-בייבי
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי דה-בייבי
קטגוריה:שירים שנכתבו על ידי דואה ליפה
קטגוריה:שירים שנכתבו על ידי מדונה
קטגוריה:שירים שנכתבו על ידי סטפן קוזמניוק
קטגוריה:שירים שנכתבו על ידי שרה הדסון
קטגוריה:שירי דיסקו
קטגוריה:שירי פאנק (Funk)
קטגוריה:שירי פופ פאנק
קטגוריה:שירי אלקטרו האוס
קטגוריה:שירים המעורבים במחלוקות הקשורות לפלגיאט
קטגוריה:סינגלים שהגיעו למקום הראשון במצעד קנדה הוט 100
קטגוריה:שירי פלטינה משולשת באוסטרליה
קטגוריה:שירי יהלום בארצות הברית
קטגוריה:סינגלים בהוצאת וורנר רקורדס